536 milyon Dola: Se Amand Crédit Suisse Ap Peye pou Vyolasyon Sanksyon Ekonomik Kont Iran yo.
Minis Jistis ameriken an, Eric Holder, di gwo bank yo pa ta dwe ankouraje Iran nan efò peyi sa a ap fè pou l dejwe sanksyon yo.
Responsab lajistis ameriken yoanonse yè mèkredi a yo rive jwenn yon antant avèk youn nan pi gwo bank ki fètranzaksyon ak kliyan toupatou nan lemond --an palan de "Credit Suisse"-- kòm reziltayon ankèt Lèzetazini mennen sou efò Iran ak lòt peyi ap fè pou yo chape anbasanksyon ekonomik Washington mete sou do yo. Poutèt otorite lajistis o Zetazinijwenn Credit Suisse te ede Iran vyole sanksyon yo, bank la dakò pou l peye yonkontravansyon, yon amand ki monte rive 536 milyon dola. Minis jistis ameriken an,Eric Holder, bay detay sou antant la nan yon konferans pou laprès yè mèkredi anan Washington. Misye Holder di –nap site: “Credit Suisse, menmjan ak tout lòt gwo bank ki gen tranzaksyon toupatou a travè lemond, byenkonnen Lèzetazini pa tap fè okenn tranzaksyon finansye ak moun oubyen konpayiki nan peyi tankou Iran, Libi, Soudan, Bimani ak Kiba. Sepandan, olye CreditSuisse te respekte lalwa e rejte tout sèvis ak kliyan sa yo, li te tabli yonmodèl biznis pou l te pèmèt yo jwenn lajan ameriken pou yo fè biznis yo mache.” Bò kote pa l, responsabseksyon ki okipe zafè teworism ak finansman pou sèvis sekrè nan Depatman Trezòameriken an, sou-sekretè-deta Stuart Levey, fè konnen enstitisyon finansyeentènasyonal yo fèt pou yo okouran volonte Iran pou l dejwe sanksyon ekonomik yo. Misye Levey deklare -sitasyon: “Afè sa a ban nou yon leson enpòtan e ki vini alè...yon lesonsou fason gouvènman iranyen an ap itilize manti pou l evite sanksyon kap pezesou do l yo... e leson sa a ouvè je nou tou sou le fèt ke bank kap fè biznis akIran yo pran risk pou yo mele nan aktivite Iran ap mennen pou l miltipliye zamnan lemond e komèt oubyen ankouraje aktivite teworis.” Antant gouvènman ameriken anjwenn ak Credit Suisse la mache ak pi gwo penalite, pi gwo amand yon enstitisyonfinansye resevwa nan men otorite ameriken ki responsab pou siveye aplikasyonsanksyon Lèzetazini mete sou do lòt peyi. Nap raple amand Credit Suisse pralpeye a monte rive 536 milyon dola.